sk en en en mk hbs_cyr mk ru ru ru mk mk mk hbs_cyr ru mk ru ru hbs_cyr mk ru mk mk mk mk mk mk mk mk mk mk mk mk mk mk mk hbs_cyr mk mk mk mk mk hbs_cyr mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk
Најчесто поставувани прашања и одговори
Ортодонција е специјалистичка гранка на стоматологијата која се занимава со проучување на растот и развојот на забите и орофацијалната регија, дијагноза, третман и превенција на неправилностите во положбата на забите.
Кога треба да се направи првиот ортодонтски преглед?
Првиот ортодонтски преглед треба да се направи на возраст околу 7 години. До тогаш веќе се изникнати неколку трајни заби со што може да се направи првична ортодонтска анализа.
Што се прави на првиот ортодонтски преглед?
На првиот ортодонтски преглед се разгледуваат следните околности:
• Дали постои ортодонтски проблем? Ако постои, за каква неправилност се работи?
• Што треба да се направи за да се коригира проблемот?
• Дали е потребно да се вадат некои заби?
• Колку време трае третманот?
• Колку чини ортодонтската терапија?
Кои се причините за постоење на искриви заби?
Збиеност на забите, неправилно голтање со тискање на јазикот према напред, предвремено губење на млечните заби, дишење на уста, итн. Сето тоа може да доведе до искривеност на забите. Втора, но и најважна улога има наследниот фактор.
Кои рани знаци и симптоми индицираат за можно постоење на ортодонтска аномалија?
• Простор помеѓу забите.
• Предвремено губење на млечни заби.
• Преклопување на забите.
• Пречки во говорот.
• Неправилно џвакање и/или голтање.
• Чкрипење и стискање со забите.
Колку време трае ортодонтскиот третман?
Oртодонтскиот третман може да трае од 12 – 30 месеци во зависност од специфичноста и сложеноста на ортодонтскиот проблем. Во просек околу 20 месеци. Секоја ортодонтска терапија е индивидуална. Контролите по правило се закажуваат на 4 до 6 недели.
Колку чини ортодонтската терапија?
Цената на ортодонтската терапија зависи од изборот на брекети и/или техниката на работа за исправување на забите. На закажаниот консултативен преглед ќе Ви ги објасниме финансиските можности кои би биле најповолни за Вас. Нудиме различни можности на плаќање и тоа со платежна картица, готовинско плаќање како и потпишување на договор за плаќање на повеќе рати.
Кои се придобивките од ортодонтскиот третман?
• Исправените заби ќе ја подобруваат функцијата на џвакање.
• Исправените заби ќе овозможуваат полесно да се одржува орална хигиена.
• Поефикасно и здраво функционирање на забите и зглобот.
• Подобрен изглед на лицето и насмевката што ќе му овозможи на пациентот да ја зголеми својата самодовербата.
Дали носењето на фиксен апарат боли?
Првата недела после поставувањето на фиксниот апарат или после редовната ортодонтска контрола забите може да бидат почувствителни и да се чувствува минимален дискомфорт и блага нелагодност во времетраење од неколку денови. Доколку е потребно, во ретки случаеви, може да се користи аналгетик за да се елиминира болката. Генерално, носењето на фиксен апарат е безболно.
Како забите се поместуваат?
За да може точно да се разбере начинот на кој што функционираат брекетите, најпрвин треба да се разбере како се придвижуваат забите. Забите се поврзани со околната коска со помош на тенок лигамент кој што им овозможува минимални придвижувања на забите. Овој лигамент функционира како абсорбер на притисок во случај пресилно да се загризи во некој дел од устата, при што се испраќаат сигнали до мозокот за да се релаксира загризот. По истиот пинцип, поместувањето на забите за време на ортодонтската терапија настанува како резултат на делување на природни благи сили. Тој благ притисок се добива од брекетите и жичениот лак кој што го менуваме на редовните контроли. Тоа континуирано придвижување на забите, поттикнато од благите континуирани сили, резултира со поместување на забите од својата почетна положба.
Дали постои старосна граница за носење на фиксни протези и успех на ортодонтскиот третман?
Дефинитивно НЕ, годините не се важни за успехот на ортодонтската терапија. Околу 30% од нашите пациенти се возрасни лица.
Дали претставува проблем доколку се продолжи со спортски активности за време на терапијата?
Во принцип, нема проблем да се занимавате со спорт доколку веќе сте подложени на ортодонтски третман со фиксни протези или некој друг ортодонтски апарат. Но, доколку се занимавате со спорт во кој постои опасност од посилен спортски контакт, возите точак, ролери, борд, препорачуваме да се носат ЗАШТИТНИ ГУМИ со кои можете да се заштитите од несакани повреди.
Што е тоа екстракциона, а што не–екстракциона терапија?
Екстракциона терапија е техника на работа при кој се пристапува на вадење на поединечни стални заби, се со цел да се обезбеди доволно простор за подредување на останатите заби во забниот низ. Додека пак, кај не–екстракционата терапија потребниот простор во забните лакови се добива со нивно ширење или минимално интердентално состружување (помеѓу забите), се со цел да се добие дополнителниот простор кој е потребен за да се наредат сите заби во забниот низ.
За може да се постави правилен план на терапија, потребно е да се направи детална дијагноза, анализа како и задолжителна рентген панорамикс снимка.
Дали може да се носи фиксен апарат доколку пациентот има вештачки коронки или доколку недостасуваат заби (претходно извадени заби)?
Да. Забот со коронка се придвижува исто како и забот со пломба. Кога недостасуваат заби (претходно извадени) претставува дополнителна индикација за ортодонтски третман затоа што тоа ќе помогни правилно да се поддредат преостанатите заби.
Дали е потребно да се направи рентген снимка и за што служи?
Да, пред да се започни со ортодонтската терапија потребно е да се направи панорамска рентен снимка или телерентген снимка (доколку е потребно). Врз основа на рентгенските снимки може да се види ситуацијата во коската што ќе помогне да се постави индивидуалната дијагноза за да може понатаму да се дефинира правилен ортодонтски план за лечење.
Дали треба да одам на редовни стоматолошки контроли кај мојот матичен стоматолог?
Апсолутно да. Редовните контроли кај вашиот општ матичен стоматолог се многу важни за време на ортодонтската терапија. Препорачуваме контролите да се прават на секои 6 месеци се со цел да се поправат забите доколку има кариес, забен камен и слично.
Дали ќе морам да носам уште некој дополнителен апарат покрај фиксните ортодонтски протези?
Во некои случаеви е потребно да се носат дополнителни ортодонтски елементи, како што се: интермаксиларни ластичина (помеѓу двете вилици), транс-палатинален лак, мини-импланти, апарат за ширење на непцето, итн. За се она што дополнително е потребно да се носи ќе бидете известени уште на првата консултативна средба.
Дали после вадење на фиксната протеза ќе се задржат постигнатите резултати? Дали после ортодонтската терапија ќе треба да се носи друга протеза?
Откако перфектно ќе се исправат сите заби и ќе се постигне совршена насмевка, фиксниот апаратот се отстранува. Тоа е среќен ден за секого, но тоа не и е крај на терапијата. Бидејќи забите се живи органи и целиот нивни живот се подложни на движење, затоа тие треба да се зачуваат во онаа положба која е постигната со фиксниот апарат. За да се задржат забите во својата коригирана положба задолжително треба да се носат ретенциони апарати. Тие можат да бидат фиксни или мобилни. Фиксниот ретенционен апарат е тенка жица која се лепи на внатрешната површина од предни 6 заби (од три до три). Додека пак, мобилниот ретенционен апарат (позиционер) се изработува од тенка пластична фолија која е целосно транспарентна и истата се носи исклучиво ноќе во комбинација со фиксниот ретејнер, заради постигнување на двојна протекција. Ретенционите апарати се изработуваат во истиот ден откако ќе се извадат фиксните протези. Тие ќе гарантираат дека забите ќе се задржат трајно во правилната коригирана положба.
Откако ќе се извади фиксниот апарат, дали на површината на забите ќе се познаваат некакви дамки или жолтеникави флеки?
Одговорот е -Не. Забите би се оштетиле само доколку нередовно и неправилно се одржува орална хигиена. Дамки или флеки би се појавиле доколку се конзумира храна и напитоци кои ги оштетуваат забите со својот состав.
Која храна треба да се избегнува додека се носи фиксен апарат?
Нашиот тим ќе ви даде инструкции кој тип на храна треба да се избегнува. На пример: треба да се избегнува храна богата со многу шеќер, леплива храна (на пр. карамели, гумени бонбони, мастики), тврда храна (на пр. тврди бонбони, јаткасти производи, коцки мраз и сл.), исто така, треба да се избегнува одгризување на сиров зеленчук и овошје – тие треба прво да се исецкаат на поситни парчина. Треба да се биде внимателен со храната која би можела да се заглави помеѓу забите и брекетите (на пр. пуканки, чипс, итн).
Како функционира BE INVISIBLE системот на проѕирни исправувачи?
BE INVISIBLE системот овозможува дигитален приказ од движењето на забите преку 3D симулација со иновативната 3D технологијата на CAD- CAM. На виртуелниот дигитален приказ може да го видите крајниот резултат од терапијата со проѕирните исправувачи и пред официјално да се започни со ортодонтскиот третман. Преку BE INVISIBLE системот се изработуваат сет од пластични, скоро невидливи исправувачи со индивидуална перскрипција, програмирани така да вршат контролиран благ притисок на забите со кој ги придвижуваат забите до конечната исправена положба.
Колку често во текот на денот треба да се носат BE INVISIBLE проѕирните исправувачи?
Препорачуваме носењето на овој тип на протеза да биде околу 20-22 часа на ден, со што би имале подобри резултати. Проѕирните исправувачи не се носат само кога се мијат забите и додека се јади. Секоја втора недела, во зависност од типот на аномалијата, фолијата која се носи се заменува со наредната фолија од BE INVISIBLE сетот на проѕирни исправувачи.